Source: https://biznisklub.sk/dan-z-pridanej-hodnoty/
Timestamp: 2018-04-21 17:10:59+00:00

Document:
Daň z pridanej hodnoty | Biznisklub.sk
Publikované 12. januára 2018 Komentáre vypnuté na Daň z pridanej hodnoty
1. Novela zákona o DPH od 01.01. 2018 – aplikácia § 69 ods. 12 písm. f) zákona o DPH
2. Novela zákona o DPH od 01.01.2018 – aplikácia § 69 ods. 12 písm. f) zákona o DPH
Áno, ide o predaj dotknutého tovaru medzi platiteľmi DPH a preto sa na základe § 69 ods. 12 písm. f) zákona o DPH uplatní prenos daňovej povinnosti na lekáreň, ktorá je povinná platiť daň – samozdaniť sa.
3. Novela zákona o DPH od 01.01. 2018 – aplikácia § 69 ods. 12 písm. f) zákona o DPH
Áno, ide o predaj dotknutého tovaru medzi platiteľmi DPH a preto na základe § 69 ods. 12 písm. f) zákona o DPH obchod z dodávky ryže prenesie daňovú povinnosť na hotel, ktorý je povinný platiť daň – samozdaniť sa.
4. Novela zákona o DPH od 01.01. 2018 – aplikácia § 69 ods. 12 písm. g) zákona o DPH
Stavebniny faktúru za predaj tovaru, pri ktorom sa uplatňuje prenos daňovej povinnosti podľa § 69 ods. 12 písm. g) zákona o DPH na odberateľa – stavebnú firmu neuvádzajú do daňového priznania k DPH, ale len do časti A.2. kontrolného výkazu za príslušné zdaňovacie obdobie.
5. Novela zákona o DPH od 01.01. 2018 – aplikácia § 69 ods. 12 písm. g) zákona
Odporúčame : Predaj tovaru, pri ktorom sa uplatňuje prenos daňovej povinnosti podľa § 69 ods. 12 písm. f) a g) zákona o DPH prostredníctvom elektronickej registračnej pokladnice alebo virtuálnej registračnej pokladnice
6. Novela zákona o DPH od 01.01.2018 – aplikácia § 69 ods. 12 písm. f) a g) zákona o DPH
7. Novela DPH od 01.01.2018 – aplikácia § 69 ods. 12 písm. f) resp. písm. g) zákona o DPH pri predaji príslušného tovaru prostredníctvom elektronickej registračnej pokladnice (ďalej len „ERP“) alebo virtuálnej registračnej pokladnice (ďalej len „VRP“)
8. Novela zákona o DPH od 01.01.2018 – aplikácia § 69 ods. 12 písm. f) a g) zákona o DPH
Nie. Odberateľ nemôže odpočítať daň uvedenú na faktúre resp. doklade z ERP/VRP, ktorú nesprávne uplatnil dodávateľ na dodávku tovaru, ktorý podlieha prenosu daňovej povinnosti podľa § 69 ods. 12 písm. g) zákona o DPH. V takomto prípade je odberateľ povinný uplatniť daň k základu dane nakúpeného tovaru (samozdaniť sa) a len ním uplatnenú daň si môže odpočítať po splnení podmienok § 49 – § 51 zákona o DPH.
9. Fakturácia prepravy vyvážaného tovaru
Podnikáme v kamiónovej doprave. Doteraz sme vždy prepravu tovaru z členského štátu do tretieho štátu slovenskej zasielateľskej firme, ktorá si u nás túto prepravu objednala, fakturovali s oslobodením od DPH. Zasielateľská firma nás upozornila, že jej máme fakturovať s daňou a že doterajší postup bude akceptovaný už len do 31.12. 2017. Je to pravda?
Áno, doterajší výklad uplatňovania oslobodenia služieb od dane podľa § 47 ods. 6 zákona o DPH nie je v súlade so záverom rozsudku Súdneho dvora C-288/16 „L.Č.“ IK. Finančná správa bude akceptovať uplatnenie postupu podľa doterajšieho výkladu, ak prepravné služby, ktoré sú spojené s vývozom tovaru, budú dodané pred 1.1.2018.
Viac informácii k problematike uplatňovania oslobodenia od dane pri prepravných službách nájdete na portáli Finančnej správy SR v časti Titulná stránka/Daňoví a colní špecialisti/Dane/Metodické usmernenia/Nepriame dane/Zmena usmernenia – Usmernenie k uplatňovaniu oslobodenia od dane pri vývoze služieb podľa § 47 ods. 6 zákona o DPH.
10. Fakturácia prepravy vyvážaného tovaru
Podnikáme v kamiónovej doprave. Na základe objednávky od slovenskej zasielateľskej firmy sme vykonali prepravu tovaru slovenského vývozcu zo Slovenska do Nórska. Fakturujeme zasielateľskej firme za prepravu tovaru zo SR do tretieho štátu s oslobodením od dane podľa § 47 ods. 6 zákona o DPH?
Nie, daná preprava tovaru fakturovaná slovenskej zasielateľskej firme podlieha 20% DPH, pretože nejde o poskytnutie služby priamo spojenej s vývozom tovaru – preprava tovaru nie je fakturovaná vývozcovi tovaru.
11. Fakturácia prepravy priamo spojenej s vývozom tovaru
Ak dopravca má fakturovať slovenskej zasielateľskej firme prepravu tovaru zo Slovenska do tretieho štátu s 20% daňou, tak potom aj slovenská zasielateľská firma bude túto prepravu slovenskému vývozcovi, ktorý si ju objednal, fakturovať s 20% DPH? (Vývozca dodáva tovar do Nórska oslobodený od dane podľa § 47 ods. 1 zákona o DPH).
Nie, slovenská zasielateľská firma fakturuje obstaranú prepravu tovaru slovenskej firme – vývozcovi tovaru s oslobodením od dane podľa § 47 ods. 6 zákona o DPH, pretože ide o službu priamo spojenú s vývozom tovaru.
12. Kontrolný výkaz – vysporiadanie koeficientu
V ktorej časti kontrolného výkazu sa uvádza údaj z „koncoročného“ vysporiadania koeficientu podľa § 50 ods. 4 zákona o DPH?
V žiadnej; podľa poučenia na vyplnenie kontrolného výkazu k DPH sa tento údaj v kontrolnom výkaze neuvádza.
Odporúčame : Daňové priznanie k dani z motorových vozidiel za zdaňovacie obdobie 2017 je potrebné podať a daň zaplatiť do 31.januára 2018
13. Kontrolný výkaz – uvádzanie výsledku z úpravy odpočítanej dane pri investičnom majetku
Platiteľ v zdaňovacom období XII/2017 bol povinný vykonať úpravu odpočítanej dane pri investičnom majetku. V ktorej časti kontrolného výkazu uvedie výsledok z tejto úpravy?
V žiadnej; podľa poučenia na vyplnenie kontrolného výkazu k DPH sa tento výsledok z úpravy podľa § 54 zákona o DPH v kontrolnom výkaze neuvádza.
14. Kontrolný výkaz – faktúra adresovaná na správcu bytového domu
Stavebná firma vyhotovila faktúru za zateplenie bytového domu na správcu zastupujúceho vlastníkov bytov a nebytových priestorov v danom bytovom dome, ktorý v ich mene a na ich účet objednal tieto stavebné práce. V ktorej časti kontrolného výkazu má stavebná firma uviesť údaje z tejto faktúry?
Odberateľmi daných stavebných prác sú vlastníci bytov a nebytových priestorov v danom bytovom dome a nie správca bytového domu, ktorých ich len zastupuje. Faktúru s uplatnenou 20% DPH uvádza stavebná firma do časti D.2. kontrolného výkazu.
15. Zmena zdaňovacieho obdobia z kalendárneho mesiaca na kalendárny štvrťrok
Aké podmienky musí splniť mesačný platiteľ, aby sa mohol stať štvrťročným platiteľom od 01.01.2018?
Pre zmenu zdaňovacieho obdobia sa môže platiteľ dane rozhodnúť v prípade, ak uplynulo viac ako 12 kalendárnych mesiacov od konca kalendárneho mesiaca, v ktorom sa stal platiteľom (časová podmienka), a za 12 predchádzajúcich po sebe nasledujúcich kalendárnych mesiacov nedosiahol obrat 100 000 eur (obratová podmienka).
Viac informácií k problematike zmeny zdaňovacieho obdobia (vrátane praktických príkladov) nájdete v Metodickom pokyne k uplatňovaniu zdaňovacieho obdobia podľa § 77 zákona č. 222/2004 Z.z. o dani z pridanej hodnoty v z.n.p. účinný od 1.10.2012, ktorý je zverejnený na portáli Finančnej správy (www.financnasprava.sk) v časti Daňoví a colní špecialisti, Dane, Metodické pokyny, Položky filtra-podooblasť-nepriame dane.
16. Vyúčtovacie faktúry za energie (napr. elektrina, plyn, teplo) u dodávateľa
Dodávateľ za dodávky energie počas 11 kalendárnych mesiacov (opakované dodávky – § 19 ods. 3 zákona o DPH) vyhotovil odberateľovi – platiteľovi dane 11 faktúr v paušálnej sume, z ktorých odviedol daň v príslušných zdaňovacích obdobiach. K 31.12.2017 vykonaným odmeraním zistil skutočnú spotrebu energie za fakturačné obdobie od 01.01. do 31.12.2017, od ktorej odpočítal už „vyfakturovanú“ spotrebu (11 faktúr) a na zistený rozdiel, ktorým je preplatok resp. nedoplatok, vyhotovil pre odberateľa v januári 2018 „vyúčtovaciu faktúru“. V daňovom priznaní, za ktoré zdaňovacie obdobie uvedie údaje z tejto vyúčtovacej faktúry? V ktorej časti kontrolného výkazu uvedie dodávateľ „vyúčtovaciu faktúru“?
Dodávateľ údaje z predmetnej „vyúčtovacej faktúry“ uvedie do daňového priznania za zdaňovacie obdobie január 2018 (resp. za I. štvrťrok 2018) do riadkov 26 a 27.
Údaje z „vyúčtovacej faktúry“ vyhotovenej voči zdaniteľnej osobe alebo právnickej osobe, ktorá nie je zdaniteľnou osobou, uvedie dodávateľ v časti C.1. kontrolného výkazu podaného za zdaňovacie obdobie január 2018 (resp. za I. štvrťrok 2018).
„Vyúčtovacie faktúry“ vyhotovené dodávateľom energií v mesiaci nasledujúcom po skončení fakturačného obdobia sa považujú za opravné faktúry, ktorými sa opravuje základ dane podľa § 25 zákona o DPH a dodávateľ ich zahŕňa do daňového priznania a kontrolného výkazu za zdaňovacie obdobie, v ktorom ich vyhotovil.
Viac informácií k problematike vyúčtovacích faktúr za energie nájdete v Zápise z 13. zasadnutia Komisie na zabezpečenie jednotného metodického výkladu za oblasť dane z pridanej hodnoty, ktoré sa uskutočnilo dňa 9.6.2014.
17. Vyúčtovacie faktúry za energie (napr. elektrina, plyn, teplo) u odberateľa
Odberateľ – platiteľ dane (neuplatňujúci osobitnú úpravu podľa § 68d zákona o DPH) od dodávateľa energií obdržal v januári 2018 „vyúčtovaciu faktúru“ s preplatkom resp. s nedoplatkom, ktorou mu dodávateľ vyúčtoval rozdiel medzi skutočnou spotrebou za fakturačné obdobie od 01.01. do 31.12.2017 a už vyfakturovanou spotrebou na základe 11 faktúr vyhotovených za opakované dodania energie počas 11 kalendárnych mesiacov, z ktorých si uplatňoval odpočet dane. V daňovom priznaní, za ktoré zdaňovacie obdobie uvedie odberateľ údaje z tejto „vyúčtovacej faktúry“? V ktorej časti kontrolného výkazu uvedie „vyúčtovaciu faktúru“?
Odberateľ – platiteľ predmetnú „vyúčtovaciu faktúru“ bez rozdielu, či jej obsahom je preplatok alebo nedoplatok, uvádza v daňovom priznaní za zdaňovacie obdobie, v ktorom ju dostal, t.j. v daňovom priznaní za zdaňovacie obdobie január 2018 (resp. za I. štvrťrok 2018). V kontrolnom výkaze podanom za zdaňovacie obdobie január 2018 (resp. za I. štvrťrok 2018) ju uvádza v časti C.2.
Odporúčame : Sociálna poisťovňa: Zamestnávatelia, včas odovzdajte Sociálnej poisťovni žiadosť o nemocenské zamestnanca
18. Kontrolný výkaz – chýbajúca náležitosť vyúčtovacej faktúry
Odberateľ pri uvádzaní „vyúčtovacej faktúry“ za energie do časti C.2. kontrolného výkazu zistil, že neobsahuje poradové číslo pôvodnej prijatej faktúry (resp. faktúr). Ako má vyplniť príslušnú kolónku v kontrolnom výkaze?
Ak si dodávateľ nesplnil svoju povinnosť a vo „vyúčtovacej faktúre“ za energie neuviedol povinnú náležitosť – poradové číslo pôvodnej prijatej faktúry (resp. faktúr), odberateľ v časti C.2. kontrolného výkazu v príslušnej kolónke uvedie údaj „0„.
19. Kontrolný výkaz – chyba 2001
Platiteľovi po podaní kontrolného výkazu za zdaňovacie obdobie december 2017 bol doručený chybový protokol s označením chyby 2001 – Základ je chybný. Táto chyba je indikovaná pri zápise „vyúčtovacej faktúry“ za energie s preplatkom (so zápornými údajmi) za fakturačné obdobie od 01.01. do 31.12.2017, ktorú platiteľ uviedol v časti B.2. kontrolného výkazu. Čo znamená táto chyba?
Z opisu prípadu vyplýva, že platiteľ v časti B.2. kontrolného výkazu uviedol základ dane so záporným znamienkom, čo je nesprávne, pretože v časti B.2. kontrolného výkazu môžu byť uvedené len kladné údaje. Ak ide o „vyúčtovaciu faktúru“ za energie, odberateľ ju uvádza do časti C.2. kontrolného výkazu za zdaňovacie obdobie, kedy ju dostal a nie do časti B.2.
Booking.com sa pre svojich slovenských partnerov v...
zobrazení 3783
Nová zrážková daň pre poskytovateľov služieb prepravy a ubytovania sprostredkovaných prostredníctvom digitálnej platformy vyvoláva kopu otázok a nejas...
Žiadatelia o granty musia splniť novú podmienku...
BRATISLAVA 28. marca - Žiadatelia o nenávratné finančné príspevky u európskych štrukturálnych a investičných fondov musia splniť novú podmienku, vyplý...
Finančná správa informuje: Ľuďom aj firmám posiela...
Finančná správa spracováva daňové priznania a postupne poukazuje preplatky na daniach. Občanom a firmám sme už poslali viac ako 88 mil. eur, čo je via...
Sociálna poisťovňa informuje: Sociálna poisťovňa v...
Sociálna poisťovňa zaznamenala v dňoch 11. a 12. apríla 2018 neočakávaný výpadok elektrickej energie, v dôsledku ktorého došlo k zlyhaniu komunikácie ...
Aj začínajúci podnikatelia môžu získať zvýhodnený ...
Vyžaduje si vaše podnikanie ďalší rozvoj alebo máte nápad, ako podnikať, ale chýbajú vám peniaze na rozbeh? Vďaka Európskemu investičnému fondu (EIF) ...
Daň z pridanej hodnoty DPH,finančná správa,Novela zákona o DPH od 01.01. 2018 – aplikácia § 69 ods. 12 písm. f) zákona o DPH,prenos daňovej povinnosti,Tlačová správa Novinky
Finančná správa informuje: Ľuďom aj firmám posielame preplatky na účet
zobrazené 640
Sociálna poisťovňa informuje: Počet živnostníkov, ktorí platia minimálne poistné, sa znižuje...
zobrazené 147
Odborník radí: Podnikatelia pozor! Používateľom VRP hrozí pokuta 330 eur
zobrazené 1416
Rozhovor s odborníkom: Dana Droppová – členka prezídia, Slovenská komora daňových poradcov...
zobrazené 536
V tomto roku je najvyšší počet odložených daňových priznaní
zobrazené 38

References: § 69
 § 69
 § 69
 § 69
 § 69
 § 69
 § 69
 § 69
 § 69
 § 69
 § 69
 § 69
 § 69
 § 49
 § 51
 § 47
 § 47
 § 47
 § 47
 § 47
 § 50
 § 54
 § 77
 § 19
 § 25
 § 68
 § 69